**ШАРТНОМАИ ОИД БА РАСОНИДАНИ ХИЗМАТРАСОНИҲО**

 **№\_\_\_\_\_\_\_**

 **ш. Душанбе «\_\_\_\_» \_\_\_\_\_\_\_\_\_\_\_20\_\_\_\_с.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дар симои \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ки дар асоси \_\_\_\_\_\_\_\_\_\_\_\_\_\_\_\_\_\_\_\_\_\_\_\_ амал менамояд, минбаъд “Фармоишгар” номида мешавад, аз як тараф ва КВД «Маркази дастгирии амалиётҳои молиявии байнибуҷетӣ» минбаъд «Иҷрокунанда», дар симои и.в. Директор - Мирзоев А. Р., ки дар асоси Оиннома амал мекунад, аз тарафи дигар ва дар якҷоягӣ «Тарафҳо» номида мешаванд, Шартномаи мазкурро дар ин хусус ба имзо расониданд:

**1. МАВЗӮИ ШАРТНОМА**

1.1. Иҷрокунанда уҳдадор мешавад, ки тибқи дархости Фармоишгар хизматрасониро оид ба додани сертификати имзои рақамӣ, нигоҳдорӣ ва эътибори чунин сертификат ва инчунин дигар хизматрасониҳоро (минбаъд - хизматрасонӣ), мутобиқи шартҳои Шартномаи мазкур ва замимаи он пешниҳод намояд ва Фармоишгар уҳдадор мешавад, ки маблағи чунин хизматрасониро тибқи шартҳои муқаррарнамудаи Шартнома пардохт намояд.

1.2. Номгуй, навъ ва шартҳои хизматрасонӣ дар дархости Фармоишгар бо назардошти муқаррароти шартномаи мазкур дарҷ карда мешаванд.

**2. ҲУҚУҚ ВА УҲДАДОРИҲОИ ТАРАФҲО:**

**2.1. Иҷрокунанда уҳдадор аст:**

- иҷрои уҳдадориҳои ба зимма гирифтаашро баъд аз ба имзо расонидани Шартномаи мазкур саривақт таъмин намояд;

 - Фармоишгарро оиди ҳолатҳо ва сабабҳое, ки барои иҷро намудани шартҳои Шартномаи мазкур халал мерасонанд, хабардор намояд;

- дар муддати на дертар аз 48 (чилу ҳашт) соат нуқсонҳое, ки дар хизматрасониҳои Иҷрокунанда пайдо мегарданд, бартараф намояд;

 - Фармоишгарро тавассути почтаи электронӣ (e-mail) оиди гузаронидани ҳамагуна корҳои профилактикӣ дар шабакаҳо ва дар иншоотҳои Иҷрокунанда на дертар аз 48 (чилу ҳашт) соат то оғози нақшавии гузарондани чунин корҳо, хабардор намояд;

- Фармоишгарро тавассути почтаи электронӣ оиди фосилаҳои техникии банақшагирифташуда дар хизматрасонӣ, вобаста ба гузаронидани корҳои профилактикӣ, ки дар ҳар як ниммоҳа дар рӯзҳои ғайрикорӣ (якшанбе) гузаронида мешаванд, хабардор намояд.

**2.2. Иҷрокунанда ҳуқуқ дорад:**

- пардохти маблағи хизматрасониҳоро аз ҷониби Фармоишгар тибқи шартҳои шартномаи мазкур талаб намояд;

 - маълумотҳои заруриро барои иҷрои шартҳои шартномаи мазкур аз Фамоишгар талаб намояд;

- дар ҳолати пардохт накардани ҳаққи хизматрасониҳо тибқи банди 3.3. Шартномаи мазкур, Ичрокунанда хуқуқ дорад пас аз дар ин хусус огоҳ намудани Фармоишгар ва дар муҳлати на зиёда аз 2 (ду) рӯзи бонкӣ аз тарафи Фармоишгар бе сабабҳои узрнок пардохт нагардидани ҳаққи хизматрасонӣ, хизматрасонии мазкурро катъ намояд.

**2.3. Фармоишгар уҳдадор аст:**

- маблағи хизматрасониро ба Иҷрокунанда бо тартиб ва шартҳои пешбининамудаи Шартномаи мазкур пардохт намояд;

- махфияти маълумотҳои пешниҳоднамудаи Иҷрокунандаро таъмин намояд;

- дар ҳолати истифода набурдани хизматрасонӣ, дар муҳлати на дертар аз 2 (ду) рӯзи корӣ ба тариқи хаттӣ Иҷрокунандаро оиди рад намудани хизматрасонӣ хабардор намояд;

 - дар ҳолати истифода набурдани хизматрасонии Иҷрокунанда бо сабабҳои техникӣ, дар ин хусус ба тариқи хаттӣ Иҷрокунандаро бо зикри нуқсонҳои техникӣ хабардор намояд.

- дар давраи бартараф намудани нуқсонҳои техникӣ ба Фармоишгар хизматрасонӣ ва ҳисобнома пешниҳод карда намешавад. Маблағи хизматрасонӣ баъди аз тарафи Иҷрокунанда қабул намудани хабарномаи хаттии Фармоишгар оиди бартараф намудани нуқсонҳои техникӣ ҳисоб карда мешаванд.

**2.4. Фармоишгар ҳуқуқ дорад:**

- аз Иҷрокунанда иҷрои босифат ва саривақтии хизматрасониро талаб намояд;

 - аз Иҷрокунанда натиҷаи хизматрасониро мутобиқи истилоҳнома ва дархости ирсолнамудаи худ талаб намояд;

* дар сурати бесифат ва бо нуқсон пешниҳод шудани хизматрасонӣ аз истифодаи он ва пардохти маблағи хизматрасонӣ даст кашад;
* аз Иҷрокунанда сари вақт бартараф намудани нуқсонҳои техникиро талаб намояд.

**3. МАБЛАҒ ВА ТАРТИБИ ҲИСОББАРОБАРКУНИҲО**

3.1. Фармоишгар ҳаққи хизматрасониҳои дар дархости худ дарҷгардидаро мутобиқи Замимаи № 01 (нархномаи тибқи талаботи қонун мувофиқа ва тасдиқшуда) Шартномаи мазкур дар муддати 5 (панҷ) рӯзи бонкӣ пас аз пешниҳоди сертификат ва имзо намудани санади қабулу супурд дар асоси ҳисобнома-фактура ба суратҳисоби Иҷрокунанда тариқи ғайринақдӣ пардохт менамояд.

3.2. Дар ҳолати дархости хаттӣ намудани Фармоишгар оиди расонидани хизматрасониҳои иловагӣ, Тарафҳо бо нишон додани намудҳо ва арзиши хизматрасонии иловагии Иҷрокунанда, созишномаҳои иловагиро бо дарҷ намудани рақамҳои тартибиашон ба имзо мерасонанд, ки қисми ҷудонашавандаи Шартномаи мазкур ҳисобида мешаванд.

3.3. Иҷрокунанда ба Фармоишгар ҳисобнома-фактураро барои пардохти хизматҳои расонидашуда пешниҳод менамояд. Фармоишгар пас аз гирифтани ҳисобнома-фактура барои пардохти хизматҳои қабулшуда, уҳдадор мешавад, ки маблағи нишондодашударо бо назардошти андозҳои муқаррарнамудаи Кодекси андози ҶТ дар давоми 5 (панҷ) рузи бонкӣ ба суратҳисоби Иҷрокунада пардохт намояд.

3.4. Пардохти маблагҳо тибқи шартномаи мазкур ба тариқи ғайринақдӣ бо роҳи гузаронидани маблағҳо ба суратҳисоби Ичрокунанда амалӣ гардонида мешавад.

3.5. Дар холати тағйрёбии арзиши хизматрасонӣ, Иҷрокунанда уҳдадор мешавад, ки Фармоишгарро дар муддати 30 (сӣ) рузи тақвимӣ то санаи тасдиқи нархномаи нав, тариқи хаттӣ огоҳ намояд. Тағйирёбии арзиши хизматрасонӣ ба Шартномаи мазкур пас аз бастани созишномаи иловагӣ, ки аз ҷониби Тарафҳо ба имзо расонида мешаванд, амал менамояд.

**4. МАСЪУЛИЯТИ ТАРАФҲО**

4.1. Барои иҷро накардан ё ба таври дахлдор иҷро накардани уҳдадориҳо, Тарафҳо мутобиқи қонунгузории Ҷумҳурии Тоҷикистон масъулият доранд.

4.2. Дар ҳолати таъхири пардохт аз ҷониби Фармоишгар, ҷарима ба андозаи 0,1% барои ҳар рузи таъхири пардохт аз маблағи пардохтнашуда, аммо на зиёда аз 1% аз чунин маблағ ситонида мешавад.

4.3. Дар ҳолати иҷро накардани ӯҳдадориҳо аз ҷониби Иҷрокунанда, Фармоишгар аз Иҷрокунанда ҷарима ба андозаи 0,1% аз маблағи корҳои иҷронашуда, аммо на зиёда аз 1% аз маблағи умумии хизматҳои расонидашавандаро ситонад.

4.4. Пардохти ҷарима Тарафҳоро аз уҳдадориҳои ба зимма гирифтаашон аз руи Шартномаи мазкур озод намекунад.

**5. ТАРТИБИ ҲАМКОРӢ ВОБАСТА БА ХИЗМАТРАСОНӢ**

5.1. Ҳамкории шахсони дар тамосбудаи Фармоишгар ва Иҷрокунанда дар раванди истифодаи хизматрасонӣ, тавассути хадамоти марказони-дашудаи дастгирии Иҷрокунанда бо телефони **+992-44-600-43-73** ё тавассути почтаи электронӣ **it@itcmf.tj**ва ё ба тариқи хаттӣ амалӣ мегардад.

**6. ҲОЛАТҲОИ ФАВҚУЛЛОДА**

6.1. Тарафҳо барои таъхири иҷро, иҷрои номувофиқ ё иҷро накардани уҳдадориҳо мувофиқи Шартномаи мазкур, ки дар натиҷаи ҳолатҳои қувваҳои рафънопазир рух додаанд, ҷавобгар намебошанд: ба зумраи чунин ҳолатхо дохил мешаванд: офатҳои табиӣ, ҷанг (аз ҷумла низоъҳои дохилӣ), исён, фармоишҳои ҳукуматӣ, қабули санадҳои меъёрии ҳуқуқӣ. Тарафҳо бояд ҳамдигарро оид ба чунин ҳолатҳо ба таври хаттӣ, бо замима намудани ҳуҷҷатҳои тасдиқкунандаи воқеияти рух додани ҳолатҳои қувваи рафънопазир (хулосаи мақоми ваколатдор) хабар диҳанд.

6.2. Тарафе, ки вобаста ба чунин ҳолатҳо барояш иҷрои уҳдадориҳои пешбининамудаи Шартномаи мазкур имконнопазир мегардад, дар бораи таъсир, муҳлати тахминии амал ва қатъшавии ҳолатҳои ба амал омада, на дертар аз 7 (ҳафт) руз аз оғози чунин ҳолатҳо ё имконияти оғози онхо ба таври хаттӣ Тарафи дигарро бояд огоҳ намояд. Дар чунин ҳолат иҷрои уҳдадориҳо то муҳлати амали ин ҳолатҳо ба таъхир гузошта мешавад. Тарафе, ки тарафи дигарро дар бораи рух додани ҳолатҳои фавқуллода саривакт хабардор накард, аз ҳуқуқӣ ба ҳолатҳои фавқуллода истинод намудан маҳрум мешавад.

**7. ҲАЛЛИ БАҲСҲО**

7.1. Тарафҳо кӯшиш менамоянд, ки ҳамаи баҳсҳо ва гуногунфаҳмиҳои ба миёномадаро ба тариқи гуфтушунид ҳалу фасл намоянд.

7.2. Дар сурати ба тариқи гуфтушунид ҳал нагардидани баҳсҳо, онҳо ба тариқи судӣ бо тартиби пешбининамудаи конунгузории амалкунандаи Ҷумҳурии Тоҷикистон баррасӣ карда мешаванд.

**8. ШАРТҲОИ ДИГАР**

8.1. Шартномаи мазкур аз лаҳзаи имзо шудани он қувваи қонунӣ пайдо намуда, ба муҳлати як сол амал мекунад.

8.2. Дар сурати ирсол накардани огоҳнома аз ҷониби яке аз Тарафҳо ба Тарафи дигар оид ба қатъи Шартномаи мазкур бинобар сабаби фарорасии муҳлати амали он, мӯҳлати ин Шартнома ба таври худкор метавонад чандин маротиба бемахдуд ба солҳои баъдӣ тамдид ёбад.

8.3. Ҳама гуна тағйирот ва иловаҳо ба Шартномаи мазкур дар он ҳолат эътибор доранд, ки агар онҳо дар шакли хаттӣ тартиб дода шуда бошанд ва аз ҷониби ҳарду Тараф ба имзо расонида шаванд.

8.4. Тарафҳо дар ҳолати вайрон кардани шартҳои Шартномаи мазкур аз ҷониби яке аз Тарафҳо ҳуқуқ доранд онро яктарафа бекор намоянд.

8.5. Дар сурати яктарафа бекор намудани Шартномаи мазкур, тарафи ташаббускор бояд тарафи дигари ҳамин Шартномаро на дертар аз 30 (сӣ) рузи тақвимӣ то рузи пешбининамудаи бекор намудани Шартнома ба таври хаттӣ огоҳ намояд.

8.6.Шартномаи мазкур дар ду нусха ба забони тоҷикӣ тартиб дода шуда, дорои эътибори баробари ҳуқуқӣ буда, як нусхагӣ ба Тарафҳо супорида мешавад.

**9. СУРОҒАИ ҲУҚУҚӢ ВА МУШАХХАСОТИ ТАРАФҲО**

|  |  |
| --- | --- |
| **«Фармоишгар»****Раис\_\_\_\_\_\_\_\_\_\_** (имзо) ҷ.м. | **«Иҷрокунанда»****КВД «Маркази дастгирии амалиётҳои молиявии байнибуҷетӣ»**ш. Душанбе, к. Ак. Раҷабовҳо-3**Бонки қабулкунанда:**ҶСП «Бонки Байналмилалии Тоҷикистон»**Суроғаи Бонк**: ш. Душанбе, к. Бухоро,27**Суратҳисоб:** 20202972800021680002**РМА:** 010088992**Корр/счет:** 20402972918031**БИК:** 350101803**Раками телефон :** +992-44-600-43-73**E-mail:** **it@itcmf.tj****И.в. Директор\_\_\_\_\_\_\_\_\_\_\_ Мирзоев А.Р.** (имзо)ҷ.м. |

**Замимаи № 1**

 **Ба Шартномаи хизматрасонӣ № \_\_\_\_ аз «\_\_\_\_\_\_» \_\_\_\_\_\_\_\_\_\_\_\_\_\_\_\_\_\_ 2021с.**

НАРХНОМА БАРОИ ИСТИФОДАБАРИИ ХИЗМАТРАСОНӢ

НАРХНОМА БАРОИ ИСТИФОДАБАРИИ ХИЗМАТРАСОНӢ

|  |  |  |  |  |
| --- | --- | --- | --- | --- |
| № | Номгуй | Миқдор | Нарх | Маблағи умумӣ |
| 1 | (14.1.) Бақайдгирӣ дар маркази тасдиқкунанда то 1 сол: - Додани сертификат бо токен  | 1 | 494, 00 | 494, 00 |
| Ҳамагӣ: | 494, 00 |
| ААИ 18%: | 88,92 |
| Ҳамагӣ бо ААИ: | 582,92 |

**Эзоҳ:**

1. Нархҳо дар ҷадвали мазкур бе назардошти ААИ нишон дода шудааст. Дар ҳолати пешниҳоди ҳисобнома-фактура нархҳо аз ҷониби Иҷрокунанда бо назардошти ААИ - 18 % ба Фармоишгар пешниҳод карда мешаванд.

2. Ба ҳамаи саволҳои бавуқӯъ омада аз рӯи шартномаи мазкур тавассути ҳамин рақамҳои телефонӣ тамос гирифта мешавад. +(992) 44-600-41-36 дохили 1336, 1347.

|  |  |
| --- | --- |
| **«Фармоишгар»****Раис\_\_\_\_\_\_\_\_\_\_\_\_\_\_\_**  | **«Иҷрокунанда»****КВД «Маркази дастгирии амалиётҳои молиявии байнибуҷетӣ»**ш. Душанбе, к. Ак. Раҷабовҳо-3**Бонки қабулкунанда:**ҶСП «Бонки Байналмилалии Тоҷикистон»**Суроғаи Бонк**: ш. Душанбе, к. Бухоро,27**Суратҳисоб:** 20202972800021680002**РМА:** 010088992**Корр/счет:** 20402972918031**БИК:** 350101803**Раками телефон :** +992-44-600-43-73**E-mail:** **it@itcmf.tj****И.в. Директор\_\_\_\_\_\_\_\_\_\_\_ Мирзоев А.Р.** (имзо)ҷ.м. |